Det liberale parti (Sør-Korea)

Det liberale parti (hangul: , hanja: , mr: Chaju-tang) var et konservativt og antikommunistisk politisk parti i Sør-Korea.

I en tale den 15. august 1951 gjorde president Syngman Rhee det klart at han ønsket å organisere et politisk parti før presidentvalget året etter. Rhee bad Yi Bum-seok, dengang ambassadør i Kina, om å etablere partiet. Yi tok utgangspunkt i den sterke organisasjonen til Koreas nasjonalistiske ungdomsforbund og innlemmet Koreas borgerråd, Koreas arbeiderforbund, Bondeforbundet og Koreas koneråd som midlertidige sideorganisasjoner i Det liberale parti. Syngman Rhee fungerte som partiets formann frem til han ble tvunget til å gå av som president i 1960. Under Rhees styre hadde Det liberale parti høy oppslutning.

Partiet stilte ingen kandidater ved valgene i 1963, og man greide ikke å få noen valgt i 1967. Omkring 1970 forsvant den gjenværende aktiviteten i partiet. Deler av Det liberale parti gikk inn i Det demokratisk-republikanske parti ledet av Park Chung-hee.

Referanser 

Nasjonalkonservative partier
Tidligere politiske partier i Sør-Korea
Politiske partier etablert i 1951
Politiske partier nedlagt i 1970
1951 i Sør-Korea
1970 i Sør-Korea